Diari Oficial de la Generalitat Valenciana


Sumari del DOGV 4562, del 08-08-2003 (2003/9269)

RESOLUCIÓ d'1 d'agost de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni marc de col·laboració entre la Conselleria d'Indústria, Comerç i Energia i l'Agrupació Provincial d'Empresaris del Tèxtil (APET) de Castelló, per al desenvolupament socioeconòmic de les comarques dels Ports-Maestrat i àrees d'influència, en el marc de les iniciatives de desenvolupament industrial i tecnològic de les zones d'interior de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4562

Data del DOGV
:   08-08-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/9269


Data del document
:   01-08-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Indústria, Comerç i Energia
    * indústria tèxtil
    * cooperació administrativa
    * organització patronal

RESOLUCIÓ d'1 d'agost de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni marc de col·laboració entre la Conselleria d'Indústria, Comerç i Energia i l'Agrupació Provincial d'Empresaris del Tèxtil (APET) de Castelló, per al desenvolupament socioeconòmic de les comarques dels Ports-Maestrat i àrees d'influència, en el marc de les iniciatives de desenvolupament industrial i tecnològic de les zones d'interior de la Comunitat Valenciana. [2003/9269]
  
Subscrit, després de la tramitació prèvia reglamentària, entre la Conselleria d'Indústria, Comerç i Energia i l'Agrupació Provincial d'Empresaris del Tèxtil (APET) de Castelló, el 27 de febrer de 2003, un Conveni marc de col·laboració per al desenvolupament socioeconòmic de les comarques dels Ports-Maestrat i àrees d'influència, en el marc de les iniciatives de desenvolupament industrial i tecnològic de les zones d'interior de la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0762/2003, i que figura com a annex d'esta resolució.
  
València, 1 d'agost de 2003.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE la conselleria d'indÚstria, comerÇ I energIa I l'AGRUPACIÓ PROVINCIAL D'EMPRESARIS DEL TÈXTIL (APET) DE CASTELLÓ, pEr AL desENVOLUPAMENT socioeconÒmic de lEs comarQUES dels ports-maestrat i ÀREES D'INFLUÈNCIA, en el marc de lEs iniciativEs de desENVOLUPAMENT industrial I tecnolÒgic de lEs ZONES d'interior de la comuniTAT valenciana.
  
A Castelló, 27 de febrer de 2003
  
REUNITS
  
D'una part, el senyor Fernando V. Castelló Boronat, conseller d'Indústria, Comerç i Energia.
  
I de l'altra, el senyor Sebastián Vidal Subías, president de l'Agrupació Provincial d'Empresaris del Tèxtil (APET) de Castelló, amb poders suficients per a la realització del present acte, en virtut de l'article 25 dels seus estatuts socials.
  
EXPOSEN
  
1. Que la Conselleria d'Indústria, Comerç i Energia, tot exercint les competències que li corresponen en matèria de promoció i desenvolupament industrial i tecnològic, considera d'interés preferent el foment de la inversió en les àrees d'interior de la Comunitat Valenciana, mitjançant actuacions de suport i millora de la competitivitat dels principals sectors productius implantats en elles i, en concret, a través d'aquelles activitats industrials i tecnològiques que conformen clusters emergents.
  
2. Que amb l'execució del present conveni marc, la Conselleria d'Indústria, Comerç i Energia vol fomentar en les esmentades comarques un marc favorable per a l'increment de la productivitat del conjunt de sectors empresarials i, en concret, la creació d'entorns favorables per a la innovació tecnològica i la internacionalització de les activitats industrials de més representativitat en estes, per la forta influència que tenen sobre la generació d'ocupació i benestar social i econòmic comarcals, alhora que redunda en la millora de la competitivitat del conjunt de l'economia regional.
  
3. Que l'Agrupació Provincial d'Empresaris Tèxtils (APET) de Castelló considera també necessari afavorir l'entorn socioeconòmic de les comarques d'interior de la Comunitat Valenciana i, en concret, de les comarques dels Ports i el Maestrat i àrees d'influència, mitjançant el foment tecnològic i la promoció internacional de les empreses de tèxtil confecció i gènere de punt, a fi que les inversions presents i futures es desenvolupen en un marc i/o context adequat per a la innovació i la inversió productiva sostingudes en l'esmentat sector, actuacions bàsiques per a incrementar de forma permanent la productivitat de les seues activitats i, per tant, la seua competitivitat als mercats internacionals.
  
Vistes les consideracions anteriors, plantejades tant per la Conselleria d'Indústria, Comerç i Energia, com per l'Agrupació Provincial d'Empresaris Tèxtils (APET) de Castelló, els interventors consideren necessari, factible i oportú, participar en la realització de les actuacions que es deriven del present conveni marc, i també a través dels corresponents convenis singulars que el despleguen, en la forma i els terminis descrits a continuació, a fi de contribuir a aconseguir els objectius exposats anteriorment.
  
Amb el propòsit de fer possible tot l'anterior i, especialment, la mútua col·laboració i coordinació d'actuacions entre la Conselleria d'Indústria, Comerç i Energia i l'Agrupació mencionada, se subscriu el present conveni marc d'acord amb les següents
  
CLÀUSULES
  
Primera
  
Constituïx l'objecte del present conveni marc la col·laboració entre les parts interventores per a la creació d'un entorn socioeconòmic favorable dirigit al desenvolupament industrial i tecnològic de les comarques d'interior dels Ports i el Maestrat de Castelló i les seues àrees d'influència, al voltant dels sectors tèxtil confecció i gènere de punt.
  
Segona
  
La Conselleria d'Indústria, Comerç i Energia i l'Agrupació Provincial d'Empresaris Tèxtils (APET) de Castelló establiran els mecanismes i els instruments necessaris per a l'execució del present conveni marc que, si és el cas, podran concretar-se a través dels convenis singulars que es consideren oportuns, que podran plantejar-se amb cada una de les parts per separat.
  
Tercera
  
La Conselleria d'Indústria, Comerç i Energia participarà activament en la consecució d'un entorn favorable per a la innovació, inversió i internacionalització sostingudes en els sectors tèxtil confecció i gènere de punt i les seues indústries suport i relacionades, en les esmentades comarques i les seues àrees d'influència. Amb esta finalitat, i després d'una fase prèvia de diagnòstic, s'establiran plans i programes de suport específics per al desenvolupament dels factors i mecanismes necessaris per a incrementar la competitivitat d'estes indústries a mitjà i llarg termini.
  
Quarta
  
La Conselleria d'Indústria, Comerç i Energia posarà a la disposició de les empreses dels sectors tèxtil confecció i gènere de punt i les seues indústries suport i relacionades, els suports corresponents a les seues ordes d'ajuda reglades i, especialment, les gestionades per les seues entitats i empreses públiques. Amb esta finalitat, la Conselleria, en un termini màxim de tres mesos des de l'acabament de la fase prèvia de diagnòstic, prepararà els corresponents convenis singulars que despleguen el present conveni marc.
  
Cinquena
  
Les actuacions sol·licitades per a l'execució de les estratègies definides en la fase prèvia tindran el caràcter d'interés preferent per al desenvolupament socioeconòmic regional pels motius de localització geogràfica exposats; este fet implicarà un tractament diferencial de les esmentades sol·licituds, que podrà ser, al seu torn, extensiu als suports definits i gestionats per altres departaments i entitats de l'administració autonòmica a través de convenis singulars. Estos suports seran, amb caràcter general i en el marc de la normativa d'aplicació corresponent, compatibles amb la recepció dels fons FEDER de suport a la inversió gestionats per la Conselleria d'Economia, Hisenda i Ocupació.
  
Sisena
  
Totes les sol·licituds de suport emparades en el present conveni marc i els desplegaments posteriors, hauran d'anar acompanyades de la documentació exigida en l'orde d'ajuda a la qual hi faça referència, així com d'aquella altra documentació complementària que siga exigida addicionalment en els convenis singulars.
  
Setena
  
En qualsevol cas, seran prioritàries totes aquelles actuacions sol·licitades de tipus cooperatiu entre empreses en les àrees de formació, informació sobre nous mercats, promoció i distribució comercials i internacionalització, així com de tipus bilateral entre empresa i centre tecnològic o entre empreses en les àrees d'innovació tecnològica en productes i processos englobats en la cadena de valor de les activitats considerades en el present conveni marc i els desplegaments posteriors.
  
Huitena
  
La responsabilitat en la sol·licitud i tramitació dels suports regulats per les corresponents ordes específiques d'ajudes de la Generalitat Valenciana correspondrà a l'empresa o les empreses sol·licitants, que s'hi ajustaran als requisits establits respecte de l'esmentada sol·licitud i, en el cas de concessió, execució i acreditació de les inversions o despeses corresponents.
  
L'incompliment total o parcial dels compromisos adquirits per les empreses implicarà la devolució de les ajudes obtingudes en el marc del present conveni marc i els seus desplegaments posteriors.
  
Novena
  
L'Agrupació Provincial firmant posarà a la disposició de la Conselleria d'Indústria, Comerç i Energia els informes necessaris per a l'anàlisi de l'evolució del sector mencionat i les seues indústries suport i relacionades, en la zona geogràfica d'aplicació del present conveni marc, i influència en esta dels suports econòmics obtinguts. En particular es compromet a:
  
1. La realització i presentació a la Conselleria d'Indústria, Comerç i Energia d'una memòria anual en la qual es descriga cada una de les actuacions realitzades en l'esmentat exercici en el marc del present conveni, els imports econòmics, la generació d'ocupació, les activitats econòmiques i tecnològiques induïdes, la productivitat, l'exportació, etc., i també l'evolució del sector respecte a l'evolució econòmica internacional. Esta obligació es mantindrà durant, almenys, els cinc anys posteriors a la firma del present conveni marc.
  
2. La realització i presentació davant la Conselleria d'Indústria, Comerç i Energia d'una memòria anual en la qual es descriguen totes les actuacions desenvolupades per l'Associació Empresarial per al foment de l'activitat econòmica, així com de la incidència general que el conveni marc ha tingut sobre el desenvolupament dels municipis de les comarques mencionades i les seues àrees d'influència. Esta obligació es mantindrà durant, almenys, els cinc anys posteriors a la firma del present conveni.
  
3. La difusió anual dels resultats i objectius de les actuacions concertades i ja realitzades mitjançant els procediments i canals que s'establisquen. L'esmentada difusió la realitzarà l'Associació a les empreses del sector, per si mateixa o a través de professionals (persones físiques i/o jurídiques, públiques i/o privades) dels quals se'n requerisca la col·laboració, i d'acord amb els procediments i canals acordats per la Comissió Mixta de Seguiment regulada pel present conveni i en el marc de la normativa vigent en matèria de propietat intel·lectual i industrial.
  
Desena
  
10.1 Es constituïx la Comissió Mixta de Seguiment, encarregada del control, l'avaluació, la presentació d'informes i propostes d'actuacions, que s'elevaran a la Conselleria d'Indústria, Comerç i Energia per a l'aprovació, així com de la resolució d'incidències en el desenvolupament del present conveni. L'esmentada comissió estarà formada per:
  
- Fernando V. Castelló Boronat, conseller d'Indústria, Comerç i Energia, que actuarà com a president de la Comissió.
  
- Sebastián Vidal Subías, president de l'Agrupació Provincial d'Empresaris Tèxtils (APET) de Castelló.
  
- José Monzonís Salvia, director general d'Indústria i Energia, que actuarà com a secretari de la Comissió.
  
10.2 Els mencionats representants podran ser acompanyats pels col·laboradors que estimen oportú a efectes d'assessorament tècnic.
  
Onzena
  
A fi de vetlar pel compliment dels acords establits en el present conveni marc, es constituïx una Comissió Tècnica entre les funcions de la qual s'establixen, almenys, les següents:
  
L'avaluació i l'acceptació provisional dels continguts de les actuacions objecte del present conveni marc i, si és el cas, dels convenis singulars que els despleguen d'acord amb els compromisos adoptats.
  
El control i seguiment de la planificació i l'execució de les actuacions objecte del present conveni marc i, si és el cas, la identificació de desviacions i/o discrepàncies i l'aprovació provisional de les propostes de resolució.
  
11.1 La Comissió Tècnica estarà integrada per:
  
- José Monzonís Salvia, director general d'Indústria i Energia, que actuarà com a president de la Comissió.
  
- Rafael Olcina Reig, director general de l'IMPIVA, que podrà ser substituït per Rosana Cremades, directora tècnica d'esta entitat.
  
- Maritina Hernández Miñana, directora general de l'IVEX, que podrà ser substituïda per María Antonia Hernández, adjunta a Direcció de l'esmentada entitat.
  
- Alejandro Reig de la Rocha, director del SEPIVA, que podrà ser substituït per Romualdo Pérez Sánchez, de l'esmentada entitat.
  
- Ernesto Tena Aznar, de l'Agrupació Provincial d'Empresaris Tèxtils (APET) de Castelló.
  
- Jorge Querol Sanjuán, de l'Agrupació Provincial d'Empresaris Tèxtils (APET) de Castelló.
  
- José Manuel Masip Serra, cap de l'Àrea d'Indústria i Energia, que actuarà com a secretari de la Comissió Tècnica i que podrà ser substituït pel senyor Víctor Flórez García, cap del Servei d'Ordenació Industrial.
  
11.2 Els esmentats representants podran ser acompanyats pels col·laboradors que estimen oportú a efectes d'assessorament tècnic.
  
Dotzena
  
L'incompliment de les obligacions previstes en el present conveni marc podrà originar-ne la rescissió per qualsevol de les parts i, si és el cas, l'adopció de les mesures administratives que se'n deriven.
  
Tretzena
  
El present conveni marc vigirà des de la data de la firma fins a l'anul·lació per mutu acord de les parts, amb un període màxim de cinc anys.
  
I com a prova de conformitat, les parts atorgadores firmen el present document, en doble exemplar, al lloc i en la data al principi indicats.
  
Per la Conselleria d'Indústria, Comerç i Energia: Fernando V. Castelló Boronat